Dan Burros
<s>Daniel Burros (5. mart 1937 - 31. oktobar 1965) bio je američki neonacistički aktivist, poznat po tome što je izvršio samoubistvo nakon što su mediji razotkrili njegovo jevrejsko porijeklo.</s>

<s>Burros, rođen u jevrejskoj porodici u Bronxu, se za nacističku ideologiju počeo zanimati za vrijeme kratkotrajne službe u američkoj vojsci sredinom 1950-ih, iz koje je izbačen nakon pokušaja samoubistva.</s><s>Poslije se priključio Američkoj nacističkoj partiji i postao jednim od suradnika njihovog vođe Georgea Lincolna Rockwella.</s><s>Sa vremenom je svoje partijske drugove udaljio od sebe zbog sumnji u jevrejsko porijeklo, ali i bizarnog ponašanja.</s><s>Kada se posvađao sa Rockwellom, izbačen je iz stranke, ali se nakon toga priključio bjelačkoj rasističkoj organizaciji Ujedinjeni klanovi Amerike (UKA), najekstremnijoj i najradikalnijoj od svih frakcija Ku Klux Klana.</s>

<s>1965. godine ga je kontaktirao John McCandlish Phillips, novinar New York Timesa, nastojeći od njega dobiti izjavu o stanju unutar Nacističke partije i UKA.</s><s>Kada je Burros to dobio, Phillips mu je rekao da će o njemu biti objavljen članak u kome će se razotkriti njegovo jevrejsko porijeklo.</s><s>Burros je prijetio da će u tom slučaju ubiti Phillipsa ili sebe, ali Phillips nije popustio prijetnjama.</s><s>Nedugo nakon što je članak objavljen, Burros je izvršio samoubistvo u kući svog prijatelja Roya Frankhousera.</s>

<s>Bizarna priča o Burrosu je kasnije postala predmetom nekoliko referenci u američkoj popularnoj kulturi, od kojih je najpoznatiji nagrađeni igrani film The Believer, čiji je glavni lik, koga tumači Ryan Gosling inspiriran upravo Burrosom i njegovim životom.</s>

<s>Vidi još
samomrzeći Jevrej</s>

<s>Vanjske veze
 Photograph of Dan Burros from the Detroit Free Press
 "Old Smoke: The Death of Daniel Burros: A Jewish Klansman who did more than just hate himself." by William Bryk in New York Press
 DAN BURROS: Reasons to Believe, by Joel Lewis, NY Press</s>

<s>Američki aktivisti
Nacisti
Samoubice</s>

